  Майя Бывальцева Удмуртиын та арня кутсконын куазь шӧдскымон уз воштӥськы, нош ужан арня пумын салкымалоз. Со сярысь улосвыл  пресс-службаез ивортӥз. 20-тӥ пӧсьтолэзе +32 градусозь луоз, нуназе интыосын ӧжыт зороз. Вирнуналэ, 21-тӥ пӧсьтолэзе, дырын-дырын зороз, уйин куд-ог интыосын гудыръяса зороз. Уйин +14…+19, нуназе +24…+29 градус возиськоз. 22-тӥ пӧсьтолэзе уйин зорыны кулэ ӧвӧл, нуназе интыосын дырын-дырын зороз но гудыръялоз. Уйин +12…+17, нуназе +24…+29 градус луоз. Удмуртарняе, 23-тӥ пӧсьтолэзе, озьы ик дырын-дырын зороз, гудыръялоз, нуназе куд-ог интыосын зол зороз. Уйин термометръёс +13…+18, нуназе +21…+26 градус возьматозы. Кӧснуналэ, 24-тӥ пӧсьтолэзе, дырын-дырын зороз но гудыръялоз, куд-ог интыын зол зороз. Уйин +10…+15, нуназе +19…+24 градус возиськоз.  Тегъёс: Ижкар Удмуртия куазь гужем зор  